钦定古今图书集成/历象汇编/历法典/第055卷 > 图
## 钦定古今图书集成/历象汇编/历法典/第055卷 > 图

之四为丁戊此天内函月行之轨道为一体顺经度行〈右旋〉其外虽为负距天所挈，一体顺行，又自有其行度。每日二十四度二十二分五十三秒有奇，凡一十四日七十三刻○七分有奇，而行天一周。

在歌白泥法为次轮上

月行之周

其起算之界，为最近地心之处。〈巳也如上次轮法〉本表目，其
本行度为日月相距之倍度，是为次引数。凡月朔望
间必行一周，故朔望时月恒在于最近。即无此圈，行
度亦不用次均数，皆与前法所论次轮同理。此圈又
名为引数之圈，以其函负月轨圈，为定均数之恨。
第四名为月轨圈，盖太阴自行之轨道也。与第三、第
五正不同心之天，又不同心其心丙，故又名“次不同
心”之天乙丙，两心相距，以中距天。〈即第三第五〉之《全径》。〈外规
过心相距〉为度六十。平分之，得其一分半，弱。

次不同心之心丙，旋绕正不同心之心乙，作一小圈，
月体循第四天行，虽最外为负距天所挈，一体顺行，
又为中距天所挈，一体顺行。其自行则又逆经度左
旋。譬之负距天如流水，中距天如舟，月体如人，水自
顺地势东行，有水之行度。舟亦顺水势东行，又自有
舟之行度，人却从船首向船尾西行，又自有人之行
度也。其起算以自天之最高为界日，逆行一十一度
一十八分五十九秒有奇，三十一日七十八刻有奇，
而行天一周。其在前解，则自行本轮也。

前解定次轮上。〈或正不同心圈理同〉太阴，一日顺行二十四度
有奇，今减本轮上。〈或次不同心圈理同〉逆行：一十一度一十八
分有奇；馀一十三度○三分有奇。因两行相背，故相
减，所得较数，为前引数。

《两不同心》圈，各有最高最庳。

前解。“在次轮者，为最远最近。” 此解亦名最高最庳。

则太阴所至有远近四限与前解同。其数以中距天
之半径丁乙为度，半径六“十”，则极远距地心为六十。